|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Návrh nariadenia vlády Slovenskej republiky bude mať vplyv na špecifické odvetvie hospodárstva – výrobcov a splnomocnených zástupcov výrobcov zariadení používaných vo vonkajšom priestore, ktoré vytvárajú emisie hluku, pričom približný počet výrobcov zariadení podľa analýzy podnikateľského prostredia (NACE) je 71. Je potrebné poznamenať, že zákazníkmi slovenských notifikovaných osôb sú slovenskí výrobcovia zariadení avšak v niektorých prípadoch hospodársky subjekt nemusí osloviť notifikovanú osobu so žiadosťou o posúdenie zhody, ale posúdenie zhody môže vykonať sám, taktiež hospodársky subjekt zo Slovenskej republiky môže osloviť notifikovanú osobu v ktoromkoľvek z ostatných členských štátov Európskej únie, rovnako ako aj hospodárske subjekty z ostatných členských štátov Európskej únie môžu osloviť notifikovanú osobu zo Slovenskej republiky. Vzhľadom na vyššie uvedené preto počet klientov notifikovaných osôb zo Slovenskej republiky nepreukazuje veľkosť celého podnikateľského prostredia v Slovenskej republike v tejto oblasti. Presný počet splnomocnených zástupcov výrobcov sa nedá určiť, nakoľko ich splnomocňujú výrobcovia zariadení na základe dvojstranného právneho vzťahu podľa súkromného práva. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Návrh nariadenia vlády Slovenskej republiky predstavuje výlučne transpozíciu európskeho práva do právneho poriadku Slovenskej republiky, neupravuje žiadne ďalšie povinnosti nad rámec transponovanej smernice Európskeho parlamentu a Rady 2000/14/ES z 8. mája 2000 o aproximácii zákonov členských štátov týkajúcich sa emisie hluku zariadení používaných vo vonkajšom priestore (Mimoriadne vydanie Ú. v. EÚ, kap. 13/zv. 25; Ú. v. ES L 162, 3.7.2000) v platnom znení v súlade s princípom „no gold-plating“ a princípom minimalizácie administratívnej záťaže a súvisiacich nákladov regulácie. Pri tvorbe právneho aktu Európskej únie prebehli konzultácie so zástupcami priemyslu na európskej úrovni ako aj posúdenie zjednodušených režimov pre malé a stredné podniky a najmä mikropodniky pred samotným legislatívnym procesom vedúcim k prijatiu právneho aktu Európskej únie, ktorý sa týmto nariadením vlády transponuje do právneho poriadku Slovenskej republiky. Časový harmonogram legislatívneho procesu a spôsob transpozície bol predmetom zverejnenia predbežnej informácie prostredníctvom webovej stránky Úradu pre normalizáciu, metrológiu a skúšobníctvo Slovenskej republiky (ďalej len „úrad“), ako aj Ministerstva hospodárstva Slovenskej republiky a portálu Slov-lex, čo je v súlade s princípom proporcionality, nakoľko sa nedá presne špecifikovať okruh výrobcov a splnomocnených zástupcov výrobcov zariadení. Návrh nariadenia vlády Slovenskej republiky je v súlade s princípom „one in, one out“ nakoľko sa navrhovaným znením nariadenia vlády zrušuje v súčasnosti platné nariadenie vlády Slovenskej republiky č. 222/2002 Z. z., ktorým sa ustanovujú podrobnosti o základných požiadavkách a postupoch posudzovania zhody emisií hluku zariadení používaných vo vonkajšom priestore upravujúce túto oblasť. Verejnosť sa mohla na základe predbežnej informácie zapojiť do prípravy právneho predpisu formou zasielania podnetov, či návrhov v intenciách vecného zamerania do 26. októbra 2018, pričom bolo uskutočnené verejné rokovanie so zástupcami Zväzu automobilového priemyslu Slovenskej republiky, Slovnaftu, ktoré sa uskutočnilo na úrade  dňa 5. novembra 2018. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Nedochádza ani k zvýšeniu, ani k zníženiu priamych finančných nákladov. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Predkladaný návrh nariadenia vlády Slovenskej republiky nevyžaduje dodatočné náklady na nákup tovarov alebo služieb, ani nezvyšuje náklady súvisiace so zamestnávaním. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Predkladaným návrhom nariadenia vlády Slovenskej republiky dochádza k zavedeniu administratívnych informačných povinností, konkrétne povinnosti výrobcov, splnomocnených zástupcov zariadení vydať ES vyhlásenie o zhode v slovenskom jazyku, uchovávať kópiu ES vyhlásenia o zhode a technickú dokumentáciu počas 10 rokov od uvedenia zariadenia na trh, bezodkladne sprístupniť všetky informácie a technickú a inú dokumentáciu k určenému výrobku na žiadosť orgánu dohľadu, ďalej informovať výrobcu, orgán dohľadu a orgán dohľadu členského štátu o tom, že určený výrobok predstavuje riziko a uviesť o ňom podrobnosti, poskytnúť súčinnosť orgánu dohľadu pri výkone dohľadu nad trhom. Hospodárske subjekty sú ďalej povinné prijať nevyhnutné nápravné opatrenia v prípade zistenia nezhody určeného výrobku s návrhom nariadenia vlády.  Návrh nariadenia vlády Slovenskej republiky rozširuje povinností výrobcu na inú osobu v prípade, ak táto osoba uvedie určený výrobok na trh a výrobca, ani splnomocnený zástupca výrobcu nemá sídlo v členskom štáte Európskej únie.  Návrh nariadenia vlády Slovenskej republiky nepredpisuje formu plnenia uvedených informačných a evidenčných povinností, tieto je možné plniť ako v listinnej, tak aj elektronickej podobe. Plnenie týchto povinností neprináša dodatočné priame alebo nepriame náklady, nakoľko sa dajú splniť súčasným bežným kancelárskym vybavením hospodárskeho subjektu.  Administratívne náklady vypočítané podľa metodiky predstavujú sumu 74,00 EUR na 1 podnikateľa. Odhadované administratívne náklady na celé podnikateľské prostredie v Slovenskej republike predstavujú sumu 5254,00 EUR. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *74* | *5254* | | ***Celkové náklady regulácie*** | ***74*** | ***5254*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Predkladaným návrhom nariadenia vlády nedochádza k vytvoreniu bariér pre vstup na trh pre nových dodávateľov alebo poskytovateľov služieb.  Navrhovaná zmena bude mať za následok prísnejšiu reguláciu správania sa hospodárskych subjektov čo sa týka vysledovateľnosti výrobkov v distribučnom reťazci.  S podnikmi alebo ani produktmi sa nebude zaobchádzať v porovnateľnej situácii rôzne.  Navrhovaná zmena nebude mať vplyv na obchodné bariéry ani na vyvolanie cezhraničných investícií. Neovplyvní sa cena ani dostupnosť základných zdrojov ani prístup k financiám. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Predkladaný návrh nariadenia vlády nemá vplyv na inovácie podnikateľov. |